
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 38 

7 Μαρτίου 2016 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 23 
Εφαρμογή της απόφασης 2146 (2014) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 του Α.Ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (Α' 139). 

3. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.δ/τος 63/2005 (Α' 98). 

4. Την Υ6/25-9-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών και Διοικητικής Ανασυγκρότησης, Νικόλαο 
Τόσκα» (Β' 2109). 

5. Την από 20-5-2014 απόφαση του Υπουργού Εξω¬ 
τερικών υπ’ αριθμ. Φ: 3440/ΑΣ 22635 «Σχετικά με την 
απόφαση 2146 (2014) του Συμβουλίου Ασφαλείας Ο.Η.Ε., 
σχετικά με τη Λιβύη» (Α' 126). 

6. Το Προεδρικό διάταγμα 167/2013 «Εφαρμογή της 
απόφασης 1970 (2011) του Συμβουλίου Ασφαλείας του 
Οργανισμού Ηνωμένων Εθνών (Ο.Η.Ε.)» (Α' 272). 

7. Το Προεδρικό διάταγμα 44/2014 «Περί εφαρμογής 
της απόφασης 1973 (2011) του Συμβουλίου Ασφαλείας 
του Οργανισμού Ηνωμένων Εθνών (Ο.Η.Ε.)» (Α' 78). 

8. Το Προεδρικό διάταγμα 76/2014 «Εφαρμογή των 
αποφάσεων 2009 (2011) και 2016 (2011) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.)» 
(Α' 122). 

9. Το Προεδρικό διάταγμα 80/2014 «Εφαρμογή της 
απόφασης 2040 (2012) του Συμβουλίου Ασφαλείας του 
Οργανισμού Ηνωμένων Εθνών (Ο.Η.Ε.)» (Α' 124). 

10. Το Προεδρικό διάταγμα 130/2014 « Εφαρμογή της 
απόφασης 2095 (2013) του Συμβουλίου Ασφαλείας του 
Οργανισμού Ηνωμένων Εθνών (Ο.Η.Ε.)» (Α' 209). 

11. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 


12. Τις υπ’ αριθμ. 87/2015 και 29/2016 γνωμοδοτήσεις 
του Συμβουλίου της Επικράτειας μετά από πρόταση των 
Υπουργών Οικονομίας, Ανάπτυξης και Τουρισμού, Εθνι¬ 
κής Αμυνας, Εξωτερικών, Δικαιοσύνης, Διαφάνειας και 
Ανθρωπίνων Δικαιωμάτων, Οικονομικών και Ναυτιλίας 
και Νησιωτικής Πολιτικής καθώς και του Αναπληρωτή 
Υπουργού Εσωτερικών και Διοικητικής Ανασυγκρότησης, 
αποφασίζουμε: 

Άρθρο 1 

Από την 19η Μαρτίου 2014, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2146 
(2014) και για περίοδο ενός έτους από την ημερομηνία 
αυτή, οι αρμόδιες ελληνικές αρχές εξουσιοδοτούνται να 
επιθεωρούν στην ανοικτή θάλασσα σκάφη, που έχουν 
καθορισθεί, δυνάμει της παραγράφου 11 της απόφασης 
2146 (2014) του Συμβουλίου Ασφαλείας του Ο.Η.Ε., από 
την Επιτροπή που έχει συσταθεί βάσει της παραγράφου 
24 της απόφασης 1970 (2011) του Συμβουλίου Ασφαλεί¬ 
ας. Οι αρμόδιες ελληνικές αρχές εξουσιοδοτούνται να 
κάνουν χρήση όλων των μέτρων που αναλογούν στις 
συγκεκριμένες περιστάσεις, σε πλήρη συμμόρφωση με 
το διεθνές ανθρωπιστικό δίκαιο και το διεθνές δίκαιο 
των ανθρωπίνων δικαιωμάτων, εφόσον τυγχάνουν εφαρ¬ 
μογής, ώστε να διεξάγουν τέτοιες επιθεωρήσεις και να 
κατευθύνουν το σκάφος να προβεί στις κατάλληλες 
ενέργειες για την επιστροφή του αργού πετρελαίου στη 
Λιβύη, με τη συναίνεση της Κυβέρνησης της Λιβύης και 
σε συντονισμό με αυτή. 

Άρθρο 2 

Οι αρμόδιες ελληνικές αρχές, προτού προβούν στα 
μέτρα του άρθρου 1 του παρόντος, πρέπει να ζητούν 
τη συναίνεση του Κράτους της σημαίας του σκάφους. 

Άρθρο 3 

Οι αρμόδιες ελληνικές αρχές, όταν προβαίνουν σε 
επιθεώρηση σύμφωνα με το άρθρο 1 του παρόντος, 
υποβάλλουν ταχέως έκθεση στην Επιτροπή, η οποία 
αναφέρεται στο άρθρο 1 του παρόντος, σχετικά με την 
επιθεώρηση, στην οποία περιλαμβάνονται σχετικές λε¬ 
πτομέρειες, συμπεριλαμβανομένων των προσπαθειών 
που έγιναν για να ζητηθεί η συναίνεση του Κράτους 
της σημαίας του σκάφους. 

Άρθρο 4 

Οι επιθεωρήσεις του άρθρου 1 του παρόντος διενερ- 
γούνται από πολεμικά πλοία και άλλα πλοία που ανή¬ 
κουν ή τα οποία εκμεταλλεύεται η Ελληνική Δημοκρατία 
και τα οποία χρησιμοποιούνται μόνο για κρατική, μη 
εμπορική υπηρεσία. 

Άρθρο 5 

Τα μέτρα του άρθρου 1 του παρόντος ισχύουν μόνον 
όσον αφορά σκάφη, που έχουν καθορισθεί, δυνάμει της 
παραγράφου 11 της απόφασης 2146 (2014) του Συμβου¬ 
λίου Ασφαλείας του Ο.Η.Ε., από την Επιτροπή, η οποία 
αναφέρεται στο άρθρο 1 του παρόντος, και δεν θίγουν 
δικαιώματα ή υποχρεώσεις ή ευθύνες της Ελληνικής 
Δημοκρατίας στο πλαίσιο του διεθνούς δικαίου, συ¬ 
μπεριλαμβανομένων των δικαιωμάτων ή υποχρεώσεων 
στο πλαίσιο της Σύμβασης των Ηνωμένων Εθνών για 
το Δίκαιο της Θάλασσας, μεταξύ άλλων τη γενική αρχή 
της αποκλειστικής δικαιοδοσίας του Κράτους της ση¬ 
μαίας επί των σκαφών του στην ανοικτή θάλασσα, σε 
σχέση με σκάφη που δεν έχουν καθοριστεί δυνάμει 
της παραγράφου 11 της απόφασης 2146 (2014) και σε 
οποιαδήποτε άλλη κατάσταση εκτός από εκείνη που 
περιγράφεται στο άρθρο 1 του παρόντος. 

Άρθρο 6 

Από την 19η Μαρτίου 2014, ημερομηνία κατά την οποία 
υιοθετήθηκε από το Συμβούλιο Ασφαλείας του Οργα¬ 
νισμού Ηνωμένων Εθνών (Ο.Η.Ε.) η απόφαση 2146 (2014) 
και για περίοδο ενός έτους από την ημερομηνία αυτή: 

1. Σε περίπτωση που η Ελληνική Δημοκρατία είναι το 
Κράτος σημαίας ενός σκάφους που έχει καθοριστεί από 
την Επιτροπή που αναφέρεται στο άρθρο 1 του παρό¬ 
ντος δυνάμει της παραγράφου 11 της απόφασης 2146 
(2014) του Συμβουλίου Ασφαλείας, οι αρμόδιες ελληνικές 
αρχές δίνουν εντολή στο σκάφος να μη φορτώσει, με¬ 
ταφέρει ή εκφορτώσει αργό πετρέλαιο που έχει εξαχθεί 
παράνομα από τη Λιβύη επί του σκάφους, εφόσον δεν 
υπάρχουν οδηγίες από το σημείο επαφής της Κυβέρ¬ 
νησης της Λιβύης που αναφέρεται στην παράγραφο 3 
της απόφασης 2146 (2014). 

2. Απαγορεύεται η είσοδος σκαφών που έχουν καθορι¬ 
στεί από την Επιτροπή που αναφέρεται στο άρθρο 1 του 
παρόντος, δυνάμει της παραγράφου 11 της απόφασης 
2146 (2014) του Συμβουλίου Ασφαλείας, στους λιμένες 
της Ελληνικής Δημοκρατίας, εκτός αν η είσοδος αυτή 


είναι απαραίτητη για σκοπούς επιθεώρησης, σε περί¬ 
πτωση έκτακτης ανάγκης ή σε περίπτωση επιστροφής 
του σκάφους στη Λιβύη. 

3. Απαγορεύεται η παροχή από έλληνες υπηκόους 
ή από το ελληνικό έδαφος υπηρεσιών ανεφοδιασμού, 
όπως η παροχή καυσίμων ή προμηθειών ή άλλης εξυπη¬ 
ρέτησης σκαφών προς τα σκάφη που έχουν καθοριστεί 
από την Επιτροπή που αναφέρεται στο άρθρο 1 του πα¬ 
ρόντος, δυνάμει της παραγράφου 11 της απόφασης 2146 
(2014) του Συμβουλίου Ασφαλείας, εκτός εάν η παροχή 
αυτών των υπηρεσιών απαιτείται για ανθρωπιστικούς 
σκοπούς ή σε περίπτωση επιστροφής του σκάφους στη 
Λιβύη. Στις περιπτώσεις αυτές, οι αρμόδιες ελληνικές 
αρχές ενημερώνουν σχετικά την Επιτροπή που αναφέ- 
ρεται στο άρθρο 1 του παρόντος. 

4. Απαγορεύεται στους έλληνες υπηκόους καθώς και 
σε φορείς και άτομα στο ελληνικό έδαφος να προβαί¬ 
νουν σε οποιεσδήποτε χρηματοοικονομικές συναλλαγές 
σε σχέση με αργό πετρέλαιο που έχει εξαχθεί παρά¬ 
νομα από τη Λιβύη επί σκαφών που έχουν καθοριστεί 
από την Επιτροπή που αναφέρεται στο άρθρο 1 του 
παρόντος, δυνάμει της παραγράφου 11 της απόφασης 
2146 (2014) του Συμβουλίου Ασφαλείας του Ο.Η.Ε. 

Στον Υπουργό Εξωτερικών αναθέτουμε τη δημοσίευση 
του παρόντος διατάγματος, στον ίδιο δε Υπουργό και 
στους Υπουργούς Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού, Εθνι¬ 
κής Αμυνας, Δικαιοσύνης, Διαφάνειας και Ανθρωπίνων 
Δικαιωμάτων, Οικονομικών και Ναυτιλίας και Νησιωτικής 
Πολιτικής την εκτέλεσή του. 

Αθήνα, 2 Μαρτίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΝΙΚΟΛΑΟΣ ΤΟΣΚΑΣ 

ΕΘΝΙΚΗΣ ΑΜΥΝΑΣ 

ΠΑΝΑΓΙΩΤΗΣ ΚΑΜΜΕΝΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 


ΟΙΚΟΝΟΜΙΑΣ, ΑΝΑΠΤΥΞΗΣ 

